หุ้นไทยเช้า16ต.ค.ปิดบวก2.34จุด
หุ้นไทยภาคเช้า 16 ต.ค. ดัชนีปิดบวก 2.34 จุด ที่ 1,292.90 จุด มูลค่า13,546.04 ล้านบาท
16 ต.ค. 2555

หุ้นไทยภาคเช้า 16 ต.ค. ดัชนีปิดบวก 20.34 จุด ที่ 1,292.90 จุด มูลค่า13,546.04 ล้านบาท




ดัชนีหุ้นไทยเช้าวันที่ 16 ต.ค.ปิดที่ 1,292.90จุดเพิ่มขึ้น 2.34 จุดหรือเพิ่มขึ้น 0.18% ดัชนีเคลื่อนไหวระหว่าง 1,289.87-1,297.42 จุด ด้วยมูลค่าการซื้อขาย13,546.04 ล้านบาท
นักวิเคราะห์บริษัทหลักทรัพย์(บล.)ทิสโก้วิเคราะห์ว่า ดัชนีปรับตัวดีขึ้นตามดัชนีหุ้นโลกเมื่อคืนที่ปิดบวก ขานรับยอดค้าปลีกสหรัฐฯ เดือน ก.ย. เพิ่มขึ้น +1.1% ดีกว่าคาดที่ +0.8% นอกจากนี้ กำไรซิตี้กรุ๊ป ดีกว่าคาดด้วย ด้านปัจจัยในประเทศ 3G เดินหน้าประมูลวันที่16 ต.ค. หลังศาลปกครองยกคำฟ้อง น่าจะเป็นผลดีต่อบรรยากาศหุ้นสื่อสารโดยรวม มอง ดัชนีดีดตัวขึ้นในกรอบจำกัด มีแนวต้าน 1,298-1,302 จุดแนวรับ 1,285จุด
ด้านพอร์ตลงทุนแนะนำรอดูสถานการณ์ไปก่อน ยังไม่รีบร้อนเข้าซื้อ มองการลงทุนตอนนี้ต้องระมัดระวังมาก หลังเงินนอกเริ่มไหลออกต่อเนื่อง และรอความชัดเจนในการแก้ปัญหาหนี้ยุโรปก่อน โดยผู้นำ สหภาพยุโรป(อียู)จะมีประชุม 18-19 ต.ค. นี้ การซื้อขายระยะสั้น เน้นเข้า-ออกไว เลือกเก็งเป็นรายตัว อาทิ 3G ฉลุย แนะนำบริษัทแอดวานซ์อินโฟร์เซอร์วิส( ADVANC)บริษัทชินคอร์ปอเรชัน(INTUCH )หุ้นที่มีสัญญาณบวกในระยะสั้นเหมาะแก่การเทรดดิ้ง คือบริษัทเอิร์ธเอนเนอยี( EARTH)บล.ไอเอฟซีที(IFEC)บริษัทอินเตอร์ไฮด์(IHL)บริษัทฐิติกร( TK )และหุ้นงบประมาณไตรมาส 3 ดี ชอบธนาคารกรุงเทพ( BAY)บริษัทซีพีออลล์( CPALL)บริษัทปตท.(PTT)บริษัทพีทีทีโกลบอลเคมิคอล( PTTGC)บริษัทไทยออยล์(TOP)ธนาคารไทยพาณิชย์(SCB )